ΓΡΑΠΤΗ ΕΡΩΤΗΣΗ E-0949/01

υποβολή: Christopher Huhne (ELDR) προς την Επιτροπή

(28 Μαρτίου 2001)

Θέμα: Σήμανση του αρώματος που παράγεται από έκκριμα μόσχου του μοσχοφόρου

Είναι άραγε ικανοποιημένη η Επιτροπή από τις σημερινές απαιτήσεις που ισχύουν για τη σήμανση άρωμα στον τεχνητό μόσχο τον μοσχοφόρο ο οποίος χρησιμοποιείται στα αρώματα, στα αποσμητικά αέρος και στα απορρυπαντικά σαπούνια σε σκόνη;

Δεν συμφωνεί η Επιτροπή ότι με τον τρόπο αυτό μπορεί να καλύπτονται αρώματα μόσχου γνωστά για τη συμπεριφορά τους ως ορμόνες που παραμένουν στο σώμα και συσσωρεύονται στο λίπος;

Απάντηση του κ. Liikanen εξ ονόματος της Επιτροπής

(8 Ιουνίου 2001)

Οι τρέχουσες διατάξεις της ισχύουσας νομοθετικής πράξης σχετικά με τα καλλυντικά, της οδηγίας 76/768/ΕΟΚ του Συμβουλίου της 27ης Ιουλίου 1976(1), απαιτούν να επισημαίνονται τα προϊόντα με το γενικό όρο αρώματα προκειμένου να γίνεται αναφορά στις επιμέρους ουσίες που περιλαμβάνει το άρωμα, συμπεριλαμβανομένων και των τεχνητών μόσχων.

Η Επιτροπή γνωρίζει τις εκθέσεις που έχουν δημοσιευθεί και οι οποίες αμφισβητούν την ασφάλεια ορισμένων τεχνητών μόσχων και ιδίως την τάση τους για βιοσυσσώρευση και συμπεριφορά ως ορμόνες.

Όσον αφορά τη χρήση των μόσχων στα καλλυντικά, η χρήση του ηλεκτρόχρωμου μόσχου, του μοσκενίου και του τιβετινικού μόσχου απαγορεύεται. Επιπλέον, η επιστημονική επιτροπή για τα καλλυντικά και τα μη διατροφικά προϊόντα (SCCNFP) εξέδωσε γνώμες σχετικά με τη χρήση των δύο περισσότερο χρησιμοποιούμενων μόσχων, του κετονικού μόσχου και του ξυλολικού μόσχου. Κατάληξε στο συμπέρασμα ότι οι εν λόγω μόσχοι μπορούν να αποτελούν αντικείμενο ασφαλούς χρήσης στα καλλυντικά δεδομένου ότι η συγκέντρωσή τους είναι κάτω από ένα ορισμένο επιτρεπτό όριο. Ωστόσο, παράλληλα, η SCCNFP αναγνώρισε την ανάγκη αξιολόγησης της έκθεσης των καταναλωτών σε άλλες μορφές, π.χ. απορρυπαντικά πλυντηρίου, και την ανάγκη για περισσότερα στοιχεία σχετικά με τις μακροπρόθεσμες τοξικές επιπτώσεις των ουσιών αυτών.

Όσον αφορά τις σκόνες πλυσίματος, η χρήση μόσχων σε αρώματα που περιέχονται σε σκόνες πλυσίματοςπόκειται στις διατάξεις της οδηγίας 1999/45/ΕΚ του Ευρωπαϊκού Κοινοβουλίου και του Συμβουλίου της 31ης Μαΐου 1999 για την προσέγγιση των νομοθετικών, κανονιστικών και διοικητικών διατάξεων των κρατών μελών που αφορούν την ταξινόμηση, συσκευασία και επισήμανση των επικίνδυνων παρασκευασμάτων(2).

Η ανωτέρω οδηγία θα πρέπει να αναθεωρηθεί όταν ολοκληρωθεί η αξιολόγηση του κινδύνου των δύο αυτών ουσιών, η οποία πραγματοποιείται στο πλαίσιο του κανονισμού (ΕΟΚ) αριθ. 793/93 της 23ης Μαρτίου 1993 για την αξιολόγηση και τον έλεγχο των κινδύνων από τιςπάρχουσες ουσίες(3). Δεδομένου ότι πρόκειται για συγκεντρωτικές αξιολογήσεις όλων των διαθέσιμων στοιχείων σχετικά με την τοξικότητα και τις επιπτώσεις των χημικών ουσιών, που καλύπτουν όλες τις καταστάσεις έκθεσης στο πλαίσιο όλων των γνωστών χρήσεων, η Επιτροπή αναμένει να έχει στη διάθεσή της μια εμπεριστατωμένη ανάλυση της πιθανής ενδοκρινικής αναστάτωσης και αντίστασης καθώς και των βιοσυσσωρευτικών ιδιοτήτων των μόσχων. Οποιεσδήποτε συστάσεις σχετικά με τη διαχείριση του κινδύνου που θα προκύψουν από τα συμπεράσματα των εν λόγω αξιολογήσεων του κινδύνου θα προσφέρουν στην Επιτροπή την επιστημονική βάση προκειμένου να προτείνει κατάλληλα περαιτέρω μέτρα.

(1) ΕΕ L 262 της 27.9.1976.

(2) ΕΕ L 200 της 30.7.1999.

(3) ΕΕ L 84 της 5.4.1993.